Manden er tilsyneladende stukket af i sin bil et sted til fastlandet. Hvorhen vides ikke, men sikkert er det, at den 67-årige er set forlade Læsø med færge. Politiet foretog kort før middag et tjek ved Læsø Færgen i håb om netop at komme i kontakt med manden, men vagtchefen hos Nordjyllands Politi understreger, at der intet kriminelt er ved at forlade øen. - Manden er sigtet for hærværk, siger vagtchefen. Den 67-årige er sigtet for overtrædelse af straffelovens paragraf 291, som kan give bøde eller fængsel indtil 1 år og 6 måneder. Den 67-årige gik mandag eftermiddag amok mod to ejendommen ved Byrum på Læsø. Ingen af husene tilhører manden. Det ene hus var beboet af en familie, mens det andet er fredet og en del af Kulturarvsstyrelsens projekt om tangtage.

Opsummering:
Den 67-årige mand, der er gået amok med en rendegraver og udøvet hærværk mod to huse på Læsø, har forladt øen.